कहा त्याग करने वालों का भी हमेशा किया सम्मान, सेवा व समर्पण प्रमुख गुण थे
राष्ट्रीय स्वयं सेवक संघ (आरएसएस) राजस्थान के क्षेत्र प्रचारक निंबाराम ने कहा कि स्व. सुंदर सिंह भंडारी व्यक्ति नहीं विचार थे। वे त्याग करने वालों को भूलते नहीं थे और उनका सम्मान करते थे। सेवा व समर्पण उनके प्रमुख गुण थे।
राष्ट्रीय स्वयं सेवक संघ (आरएसएस) राजस्थान के क्षेत्र प्रचारक निंबाराम ने कहा कि स्व. सुंदर सिंह भंडारी व्यक्ति नहीं विचार थे। वे त्याग करने वालों को भूलते नहीं थे और उनका सम्मान करते थे। सेवा व समर्पण उनके प्रमुख गुण थे।
निम्बाराम गुरुवार शाम को उदयपुर के टाउनहॉल में सुखाडिय़ा रंगमंच पर सुंदर सिंह भंडारी चेरिटेबल ट्रस्ट द्वारा आयोजित सम्मान समारोह एवं व्याख्यानमाला को संबोधित कर रहे थे।
बतौर मुख्य वक्ता निंबाराम ने जनसंघ संस्थापक सदस्य रहे भंडारी की पुण्यतिथि पर आयोजित कार्यक्रम में उनके जीवन और संघर्ष पर प्रकाश डालते हुए नई पीढ़ी के लिए कई संदेश दिए। उन्होंने कहा कि परिवर्तन के लिए पांच बिन्दु सामाजिक समरसता, पर्यावरण संरक्षण, परिवार, स्वदेशी व नागरिक कर्तव्य पर हमे केन्द्रित होकर काम करना होगा।
कार्यक्रम में मुख्य अतिथि असम के राज्यपाल गुलाबचंद कटारिया ने स्व. भंडारी के जीवन एवं संघ की यात्रा का जीवंत चित्रण प्रस्तुत करते हुए कहा कि राष्ट्र के निर्माण में संघ के योगदान को आगे बढ़ाने का काम उन्होंने संघ की प्रथम पंक्ति के साथ किया।
कटारिया बोले कि यहां जिनका आज सम्मान किया गया उनसे प्रेरणा लेकर आने वाली पीढ़ी श्रेष्ठ बने। उन्होंने कहा कि भंडारी ने अपने जीवन के मॉडल से कार्यकर्ताओं को जोडऩे का कार्य किया। स्वागत ट्रस्ट्री ताराचंद जैन ने किया तो आभार ट्रस्ट के कार्याध्यक्ष हीरालाल कटारिया ने जताया।
समारोह में इनका किया सम्मान 
अभिनंदन से पहले सभी को पहनाए साफे
कार्यक्रम में जिन 15 प्रमुखजनों का सम्मान किया गया उनको पहले साफे पहनाए गए। सम्मान निंबाराम व कटारिया ने प्रदान करते हुए अभिनंदन किया। सम्मान देने निंबाराम व कटारिया के साथ एक-एक कर कुंतीलाल जैन, पारस सिंघवी, उमाशंकर शर्मा, प्रेमसिंह शक्तावत, शांतिलाल चपलोत, वीरेन्द्र बापना, चन्द्रगुप्तसिंह चौहान, प्रमोद सामर, युधिष्ठिर कुमावत, गोपाल कुमावत, प्रतापराय चुग, हेमेन्द्र श्रीमाली, भगवान सहाय, कविता जोशी आदि शामिल थी। कार्यक्रम में भाजपा शहर अध्यक्ष रवीन्द्र श्रीमाली, ग्रामीण विधायक फूलसिंह मीणा, पूर्व मेयर रजनी डांगी, चन्द्रसिंह कोठारी, पूर्व डेयरी चेयरमैन डा. गीता पटेल, प्रकाश अग्रवाल, प्रवीण खंडेलवाल, तख्तसिंह शक्तावत, करणसिंह शक्तावत, यशवंत मंडावरा, कमल बाबेल, किरण नागोरी, शिल्पा पामेचा आदि मौजूद थी। संचालन आलोक पगारिया ने किया।